ΠΕΡΙΕΧΟΜΕΝΑ
ΑΠΟΦΑΣΕΙΣ
Aπόφαση έγκρισης κυκλοφοριακών ρυθμίσεων
σύμφωνα με την υπ’ αρ. 16/2024 απόφαση του Δημοτικού Συμβουλίου του Δήμου Μεταμόρφωσης.
Έγκριση της υπ’  αρ. 513/2023 απόφασης του
Δημοτικού Συμβουλίου του Δήμου Βέροιας που
αφορά σε προσωρινές κυκλοφοριακές ρυθμίσεις
επί Δημοτικού οδικού δικτύου, στα πλαίσια του
έργου «Ολοκληρωμένη αστική παρέμβαση στην
περιοχή της Βεργίνας».
Έγκριση υπερωριακής απογευματινής εργασίας
μονίμων υπαλλήλων του Δήμου Καρπάθου.
Καθιέρωση υπερωριακής εργασίας, νυχτερινής,
Κυριακών και εξαιρέσιμων ημερών για το μόνιμο
προσωπικό και το προσωπικό με σχέση εργασίας
Ιδιωτικού Δικαίου Αορίστου Χρόνου και ορισμένου χρόνου για το έτος 2024.
Μεταβίβαση αρμοδιοτήτων του Διοικητικού Συμβουλίου στην Εκτελεστική Επιτροπή και στον
Πρόεδρο βάσει της παρ. 2 του άρθρου 231 του
ν. 4555/2018.
ΑΠΟΦΑΣΕΙΣ
Αριθμ. 17028
(1)
Απόφαση έγκρισης κυκλοφοριακών ρυθμίσεων σύμφωνα με την υπ’  αρ. 16/2024 από-
φαση του Δημοτικού Συμβουλίου του Δήμου
Μεταμόρφωσης.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις περί Διοικητικής Αποκέντρωσης ισχύουσες
διατάξεις.
2. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
Τοπική Αυτοδιοίκηση και άλλες διατάξεις» (Α’ 107).
3. Το ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
4. Το άρθρο 52 του ν. 2696/1999 (Α’ 57), όπως αντικαταστάθηκε με το άρθρο 48 παρ. 9 του ν. 4313/2014 (Α’ 261) και
τροποποιήθηκε με το άρθρο 60 του ν. 5003/2022 (Α’ 230).
5. Τις διατάξεις των άρθρων 63 έως 67 του ν. 4954/2022
«Συμπληρωματικά μέτρα για την εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου -
Λοιπές επείγουσες διατάξεις» (Α’ 136).
6. Το άρθρο 109 του ν. 2696/1999 (Α’ 57) περί δημοσίευσης αποφάσεων που εκδίδονται κατ’ εξουσιοδότηση
των διατάξεων του Κώδικα Οδικής Κυκλοφορίας στην
Εφημερίδα της Κυβερνήσεως.
7. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
8. Το π.δ. 135/2010 «Οργανισμός της Αποκεντρωμένης
Διοίκησης Αττικής» (Α’ 228).
9. Την υπό στοιχεία ΥΠΕΝ/ΔΜΕΑΑΠ/124964/1561/2022
απόφαση «Αντικατάσταση της υπ’  αρ. 52907/2009
υπουργικής απόφασης “Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους
των οικισμών που προορίζονται για την κυκλοφορία πεζών” (Β’ 2621)» (Β’ 6213).
10. Την υπ’ αρ. 86780/2022 υπουργική απόφαση «Διορισμός του Γρηγορίου Ζαφειρόπουλου του Επαμεινών-
δα, στη θέση του μετακλητού Γραμματέα Αποκεντρωμένης Διοίκησης Αττικής» (Υ.Ο.Δ.Δ. 1183).
11. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουρ-
γείου Εσωτερικών «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
12. Τις υπ’  αρ. 1115/2012, 49/2012 και 819/2013
αποφάσεις του Συμβουλίου της Επικρατείας.
13. Την υπ’  αρ. οικ. 41663/10866/01.06.2020 απόφαση του Γενικού Γραμματέα της Αποκεντρωμένης
Διοίκησης Αττικής «Άσκηση των αρμοδιοτήτων της
Αποκεντρωμένης Διοίκησης Αττικής για την λήψη μέτρων οδικής κυκλοφορίας» (ΑΔΑ: ΩΗΤΙΟΡ1Κ-9ΗΚ).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1462
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1462/04.03.2024
14. Το υπ’ αρ. 48823/39998/18.09.2013 έγγραφο του
Γενικού Γραμματέα Αποκεντρωμένης Διοίκησης Αττικής
με θέμα «Διευκρινίσεις - Οδηγίες περί Εγκρίσεων Κυκλοφοριακών Ρυθμίσεων οδικών δικτύων στους ΟΤΑ και
στους χερσαίους χώρους λιμένων».
15. Το υπ’ αρ. 10623/01.02.24 έγγραφο της Διεύθυνσης
Διοίκησης της Αποκεντρωμένης Διοίκησης Αττικής με το
οποίο διαβιβάστηκε στη Διεύθυνση Τεχνικού Ελέγχου
η νομοτύπως ληφθείσα, όπως αναφέρει η παραπάνω
αρμόδια Υπηρεσία, υπ’ αρ. 16/17.01.24 απόφαση του
Δημοτικού Συμβουλίου του Δήμου Μεταμόρφωσης, για
ρύθμιση κυκλοφορίας, με τα συνημμένα της.
16. Το υπ’  αρ. 3614/25.01.24 έγγραφο του Δήμου
Μεταμόρφωσης.
17. Την από 4.10.23 Τεχνική Έκθεση - Κυκλοφοριακή
μελέτη της Τεχνικής Υπηρεσίας του Δήμου Μεταμόρφωσης, με θέμα «Τοποθέτηση πινακίδας υποχρεωτικής
διακοπής πορείας στη διασταύρωση της οδού Λουκιανού με την οδό Ελευσινίων» βάσει της οποίας λήφθηκε η
υπ’ αρ. 101/30.10.23 απόφαση της Επιτροπής Ποιότητας
Ζωής για τις υπόψη κυκλοφοριακές ρυθμίσεις.
18. Την υπ’ αρ. 101/30.10.23 Επιτροπή Ποιότητας Ζωής
του Δήμου Μεταμόρφωσης.
19. Την υπ’ αρ. 16/17.01.24 απόφαση του Δημοτικού
Συμβουλίου του Δήμου Μεταμόρφωσης με την οποία
εγκρίνονται οι υπόψη κυκλοφοριακές ρυθμίσεις.
20. Το γεγονός ότι από την παρούσα απόφαση
κυκλοφοριακών ρυθμίσεων δεν προκαλείται δαπάνη
εις βάρος του προϋπολογισμού του έτους 2024 του
Δήμου Μεταμόρφωσης, όπως βεβαιώνεται στην υπ’ αρ.
16/17.01.24 απόφαση του Δήμου Μεταμόρφωσης,
αποφασίζουμε:
Την έγκριση των κυκλοφοριακών ρυθμίσεων, της
υπ’ αρ. 16/17.01.24 απόφασης του Δημοτικού Συμβουλίου του Δήμου Μεταμόρφωσης και συγκεκριμένα:
- Την υποχρεωτική διακοπή πορείας, με τοποθέτηση κατακόρυφης σήμανσης με ρυθμιστικές πινακίδες
(Ρ-2) STOP, των οχημάτων που κινούνται επί της οδού
Λουκιανού, στη συμβολή της με την οδό Ελευσινίων,
δίνοντας προτεραιότητα στην οδό Ελευσινίων.
Η εν λόγω έγκριση χορηγείται με τις εξής προϋποθέσεις:
1. Να τοποθετηθούν όλες οι κατακόρυφες σημάνσεις
(πινακίδες) με την υπόδειξη της Τεχνικής Υπηρεσίας του
Δήμου Μεταμόρφωσης σε κατάλληλες θέσεις εκτός του
οδοστρώματος, ώστε να επιτυγχάνεται η ανεμπόδιστη
και ασφαλής κίνηση των οχημάτων αλλά και των πεζών.
2. Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
3. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία
(ΑμεΑ), σύμφωνα με το (9) σχετικό.
4. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των μέτρων αυτών η κυκλοφορία ρυθμίζεται από στελέχη της
αρμόδιας Αστυνομικής Αρχής.
5. Μη νομιμοποίησης τυχόν παράνομων ενεργειών.
6. Παρακολούθησης της ακριβούς εκτέλεσης των
όρων που έχουν τεθεί με αυτή από τις Αρχές προς τις
οποίες αυτή αποστέλλεται στο πλαίσιο των αρμοδιοτήτων τους.
7. Η τοποθέτηση άλλης, πλην ρυθμιστικής, σήμανσης
(πληροφοριακή σήμανση ή σήμανση που διευκολύνει
τη ρύθμιση της κυκλοφορίας και βελτιώνει την οδική
ασφάλεια) μπορεί να γίνει με ευθύνη του Δήμου σύμφωνα με τις εγκεκριμένες προδιαγραφές.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Φεβρουαρίου 2024
Ο Γραμματέας Αποκεντρωμένης Διοίκησης
ΓΡΗΓΟΡΙΟΣ ΖΑΦΕΙΡΟΠΟΥΛΟΣ
Ι
Αριθμ. 27731
(2)
Έγκριση της υπ’ αρ. 513/2023 απόφασης του
Δημοτικού Συμβουλίου του Δήμου Βέροιας που
αφορά σε προσωρινές κυκλοφοριακές ρυθμίσεις
επί Δημοτικού οδικού δικτύου, στα πλαίσια του
έργου «Ολοκληρωμένη αστική παρέμβαση στην
περιοχή της Βεργίνας».
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 2696/1999 (Α’ 57), και ιδιαίτερα το άρθρο 52
όπως τροποποιήθηκε με το άρθρο 46 του ν. 3542/2007
(Α’  50) και αντικαταστάθηκε με το άρθρο  48 του
ν. 4313/2014.
2. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(Α’ 112).
3. Τα βασιλικά διατάγματα του 1956 (Α’ 47).
4. Την υπό στοιχεία ΔΜΕΟ/ε/0/266/1995 υπουργική
απόφαση «Ανακατάταξη Επαρχιακού Οδικού Δικτύου
των Νομών της Χώρας» (Β’ 293).
5. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπό στοιχεία ΔΟΥ/οικ/220/15-01-2015 εγκύκλιο της Γενικής Γραμματείας Υποδομών του Υπουργείου
Υποδομών Μεταφορών και Δικτύων με θέμα «Μέτρα
ρύθμισης της κυκλοφορίας για την εκτέλεση έργων»
(ΑΔΑ: Ω37Χ1-2ΥΑ).
7. Το Κεφάλαιο ΣΤ’ της παρ. 3 του άρθρου 40 του
ν. 4735/2020 «Τροποποίηση του Κώδικα της Ελληνικής
Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1462/04.03.2024
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
8. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση: 1) Οδηγιών Μελετών Οδικών Έργων
Κατακόρυφης Σήμανσης Αυτοκινητοδρόμων (ΟΜΟΕ ΚΣΑ), 2) Προδιαγραφών και Οδηγιών Σήμανσης Εκτε-
λούμενων Έργων (ΟΜΟΕ - ΣΕΕΟ)» (Β’ 905).
9. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
10. Τον ν. 2647/1998 «Μεταβίβαση αρμοδιοτήτων της
Περιφέρειες και την Αυτοδιοίκηση και άλλες διατάξεις»
(Α’ 237).
11. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
12. Το π.δ. 142/2010 «Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
13. Την υπ’ αρ. 86781/19-12-2022 απόφαση του
Υπουργού Εσωτερικών «Διορισμός του Ιωάννη Σάββα
του Κωνσταντίνου, στη θέση του μετακλητού Γραμματέα Αποκεντρωμένης Διοίκησης Μακεδονίας - Θράκης»
(Y.O.Δ.Δ. 1183).
14. Την υπ’ αρ. 263518/22-12-2022 απόφαση του
Γραμματέα της Αποκεντρωμένης Διοίκησης Μακεδονίας - Θράκης «Ανάθεση άσκησης αρμοδιοτήτων σε
οργανικές μονάδες της Αποκεντρωμένης Διοίκησης
Μακεδονίας  - Θράκης και παροχή εξουσιοδότησης
υπογραφής πράξεων και εγγράφων “Με εντολή Γραμματέα” στους προϊσταμένους των οργανικών μονάδων
της Αποκεντρωμένης Διοίκησης Μακεδονίας - Θράκης»
(ΑΔΑ: 6ΚΚΖΟΡ1Υ-ΙΧΑ), με την οποία ανατίθεται στην Υπηρεσία μας η άσκηση της αρμοδιότητας που ορίζεται με
τις διατάξεις του α’ εδαφίου της παρ. 1 του άρθρου 52
του ν. 2696/1999 (Α’ 47).
15. Το υπ’ αρ. 5354/1-2-2024 έγγραφο του Δήμου
Βέροιας με το οποίο διαβιβάζεται στην υπηρεσία μας
η απόφαση του Διοικητικού Συμβουλίου του θέματος
με τη μελέτη που τη συνοδεύει όπως αυτή ελέγχθηκε,
θεωρήθηκε και εγκρίθηκε από την αρμόδια τεχνική
υπηρεσία, κατ’ εφαρμογή της παρ. 1 του άρθρου 52 και
της παρ. 2 του άρθρου 10 του ν. 2696/1999 (Α’ 57). Το
παραπάνω έγγραφο πρωτοκολλήθηκε στην Υπηρεσία
μας στις 1/2/2024 με Αρ.Πρ. 16378.
16. Το υπ’ αρ. 10004/18-1-2024 έγγραφο της Διεύθυνσης Διοίκησης της Αποκεντρωμένης Διοίκησης
Μακεδονίας - Θράκης με το οποίο διαβιβάζεται στην
υπηρεσία μας η υπ’ αρ. 513/11-12-2023 (ΑΔΑ: 6ΓΝΩΩ9Ο75Ψ) απόφαση του Διοικητικού Συμβουλίου του Δήμου
Βέροιας, ελεγμένη ως προς τη διαδικασία έκδοσής της.
Το παραπάνω έγγραφο πρωτοκολλήθηκε στην Υπηρεσία
μας στις 19/1/2024 με Αρ.Πρ. 10005.
17. Το από 21/9/2023 έγγραφο των ΚΤΕΛ Ν. Ημαθίας
Α.Ε και το από 28/9/2023 έγγραφο των Αστικό ΚΤΕΛ
Βέροιας Α.Ε.
18. Την υπ’  αρ. 115763/18-4-2023 απόφαση του
Συντονιστή Αποκεντρωμένης Διοίκησης Μακεδονίας Θράκης με την οποία εγκρίνεται η υπ’ αρ. 66/2022 από-
φαση του Διοικητικού Συμβουλίου του Δήμου Βέροιας
που αφορά σε μόνιμες κυκλοφοριακές ρυθμίσεις στα
πλαίσια του έργου: «Ολοκληρωμένη αστική παρέμβαση
στην περιοχή της Βεργίνας».
19. Το γεγονός ότι η ευθύνη για την υλοποίηση του
έργου του θέματος και την επιλογή, το μέγεθος και το
χρόνο κατάληψης των εργοταξιακών χώρων ανήκει αποκλειστικά στον Δήμο Βέροιας, ο οποίος είναι κατά νόμο
ο αρμόδιος φορέας υλοποίησης του έργου του θέματος.
20. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού. Και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις είναι απαραίτητες
προκειμένου, με την εφαρμογή τους, να εκτελεστούν
απρόσκοπτα και με ασφάλεια οι εργασίες του έργου του
θέματος, αποφασίζουμε:
Την έγκριση της υπ’ αρ. 513/2023 απόφασης του
Δημοτικού Συμβουλίου του Δήμου Βέροιας που αφορά
σε προσωρινές κυκλοφοριακές ρυθμίσεις και συγκεκριμένα στον αποκλεισμό πρόσβασης οχημάτων σε τμήμα-
τα Δημοτικών οδών στα πλαίσια του έργου: «Ολοκληρωμένη αστική παρέμβαση στην περιοχή της Βεργίνας».
Αναλυτική περιγραφή των κυκλοφοριακών ρυθμίσεων όπως εγκρίνονται με την παρούσα υπάρχει στην
κυκλοφοριακή μελέτη που συνοδεύει την Α. Διοικητικού
Συμβουλίου του θέματος (15ο), εφόσον δεν αντίκεινται
στους όρους και τις προϋποθέσεις της παρούσης.
Οι κυκλοφοριακές ρυθμίσεις της παρούσης θα εφαρμόζονται ανά Φάση εργασιών και θα διατηρούνται καθ’
όλη τη διάρκεια ισχύος της εκάστοτε Φάσης, σύμφωνα
με το χρονοδιάγραμμα εργασιών της Τεχνικής Έκθεσης
που συνοδεύει την απόφαση του Διοικητικού Συμβουλίου του θέματος.
Για την έναρξη υλοποίησης της κάθε Φάσης των κυκλοφοριακών ρυθμίσεων, θα πρέπει να έχουν αρθεί οι
κυκλοφοριακές ρυθμίσεις της προγενέστερης.
Η έναρξή τους ορίζεται με την τοποθέτηση της σχετικής εργοταξιακής σήμανσης σύμφωνα με την κείμενη
νομοθεσία (τοποθέτηση των οικείων πινακίδων, σηματοδοτών ή των διαγραμμίσεων στο οδόστρωμα) και την
έγγραφη ενημέρωση όλων των εμπλεκόμενων φορέων
(αρμόδιο τμήμα Τροχαίας, αρμόδια Τεχνική υπηρεσία,
ΚΤΕΛ, κ.λπ.).
Η εν λόγω έγκριση χορηγείται με τις εξής προϋποθέσεις:
1. Καθ’ όλη της διάρκεια εφαρμογής των κυκλοφοριακών ρυθμίσεων της παρούσης θα πρέπει να αξιολογεί-
ται η αποτελεσματικότητα τους με κριτήρια τη βέλτιστη
λειτουργικότητα του οδικού δικτύου και την ασφάλεια
των χρηστών απ’ ‘όλους τους εμπλεκόμενους φορείς στο
πλαίσιο των αρμοδιοτήτων τους.
2. Με την παρούσα εγκρίνονται τα μέτρα ρύθμισης της
κυκλοφορίας όπως προέκυψαν από τη σχετική κυκλοφοριακή μελέτη η οποία ελέγχθηκε και εγκρίθηκε από την
αρμόδια τεχνική υπηρεσία κατ’ εφαρμογή των διατάξεων της παρ. 1 του άρθρου 52 του ν. 2696/1999 (Α’ 57).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1462/04.03.2024
3. Η παρούσα απόφαση αφορά στα μέτρα ρύθμισης
της κυκλοφορίας και όχι στην έγκριση της κυκλοφοριακής μελέτης και της εργοταξιακής σήμανσης που
συνοδεύει την απόφαση του Διοικητικού Συμβουλίου
του θέματος. Αρμόδιος φορέας για τη μελέτη εφαρμογής των κυκλοφοριακών ρυθμίσεων της παρούσης, την
επιλογή και χωροθέτηση της κατάλληλης εργοταξιακής
σήμανσης κατ’ εφαρμογή των σχετικών Οδηγιών, είναι
ο κατά περίπτωση αρμόδιος φορέας συντήρησης της
υπό παρέμβαση οδού, σύμφωνα με τις διατάξεις του
άρθρου 10 του ν. 2696/1999.
4. Τα γεωμετρικά χαρακτηριστικά, η σήμανση και η
εφαρμογή των περιοριστικών μέτρων θα είναι σύμφωνα
με τις Προδιαγραφές και Οδηγίες Σήμανσης Εκτελούμενων Έργων (ΟΜΟΕ - ΣΕΕΟ) (ΦΕΚ905Β/20.05.2011) κατ’
εφαρμογή των τυπικών σχεδίων και προσαρμοσμένα
στα ιδιαίτερα χαρακτηριστικά του υπό παρέμβαση οδικού δικτύου (8ο σχ.).
5. Στην περίπτωση που αποκλεισμός πρόσβασης
αφορά οδικό τμήμα εκτός του έργου του θέματος, δεν
θα πρέπει να συνοδεύεται από μόνιμες κυκλοφοριακές
ρυθμίσεις υπο την έννοια της παρ. 1 του άρθρου 52 του
ν. 2696/1999 (Α’ 57).
6. Στη περίπτωση αποκλεισμού πρόσβασης οχημάτων
σε τμήμα οδού, η κυκλοφορία των οχημάτων θα διεξάγεται από παρακαμπτήριες οδούς με γεωμετρικά και
λειτουργικά χαρακτηριστικά ικανά για την εξυπηρέτηση
του επιπλέον κυκλοφοριακού φόρτου. Εφόσον από την
αρμόδια υπηρεσία κρίνεται απαραίτητο, οι οδηγοί θα
πρέπει να ενημερώνονται με πληροφοριακές πινακίδες
για τις διαδρομές παράκαμψης μέσω παρακείμενων
οδών των κλειστών οδικών τμημάτων. Η χωροθέτηση
της σήμανσης για την καθοδήγηση των οδηγών στη
διαδρομή παράκαμψης θα πρέπει να είναι κατατοπιστική, έγκαιρη και ευκρινής κατ’ εφαρμογή των σχετικών
Προδιαγραφών δεδομένου ότι ο πλεονασμός μπορεί να
επιφέρει σύγχυση στους χρήστες της οδού.
7. Η διαδοχή των εργασιών θα καθορίζεται με κριτήρια
την εύρυθμη λειτουργία της κυκλοφορίας.
8. Σε περιορισμένες συνθήκες φωτεινότητας, η σήμανση θα πρέπει να προσαρμόζεται κατάλληλα ώστε
να εξασφαλίζει την επαρκή ορατότητα για την ασφαλή
κίνηση των χρηστών της οδού. Κατά τη διάρκεια της
νύχτας, η σήμανση θα πρέπει να προσαρμόζεται με
την τοποθέτηση του κατάλληλου εξοπλισμού (αναλάμποντες φανοί, κ.λπ.) που θα εξασφαλίζει την ασφάλεια
των χρηστών της οδού (οχημάτων και πεζών) κατά τη
διέλευσή τους.
9. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
10. Πριν την έναρξη των εργασιών θα πρέπει να γίνει ενημέρωση τυχόν επιχειρήσεων που επηρεάζονται
από τις κυκλοφοριακές ρυθμίσεις του θέματος ώστε να
εξασφαλίζεται η ανεμπόδιστη και με όρους ασφάλειας
λειτουργία τους.
11. Σε κάθε περίπτωση θα πρέπει να εξασφαλίζεται η
ανεμπόδιστη, ταχεία και ασφαλής διέλευση οχημάτων
έκτακτης Ανάγκης (ασθενοφόρα, πυροσβεστικά, περιπολικά) καθώς και η απρόσκοπτη πρόσβαση στις παρόδιες
ιδιοκτησίες και επιχειρήσεις.
12. Να εξασφαλίζεται η ασφαλής διέλευση των πεζών,
συμπεριλαμβανομένων των Ατόμων με Αναπηρία (ΑμεΑ)
σε όλο το μήκος της ζώνης των έργων.
13. Οι κυκλοφοριακές ρυθμίσεις της παρούσης κατά τη
διάρκεια της λειτουργίας του εργοταξίου θα πρέπει να
υποστηρίζονται από σηματωρούς για την καθοδήγηση
ανά περίπτωση.
14. Μέσα στο ωράριο λειτουργίας θα πρέπει να είναι δυνατή ανά πάσα στιγμή η άμεση απελευθέρωση
σημασμένου διαδρόμου πλάτους κατ’ ελάχιστο 3,00m
για τη διέλευση οχημάτων ανάγκης εντός της ζώνης του
εργοταξίου, με τη μετακίνηση των αυτοκινούμενων δομικών μηχανημάτων και τη προσωρινή τους στάθμευση
σε προκαθορισμένες θέσεις.
15. Εκτός ωραρίου εργασίας, ο παραπάνω διάδρομος θα πρέπει να είναι προσβάσιμος από τα οχήματα
εκτάκτου ανάγκης, να είναι κατά μήκος ελεύθερος από
εμπόδια και να έχει ικανοποιητική βατότητα.
16. Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφορική μελέτη
που συνοδεύει την απόφαση του Διοικητικού Συμβουλίου του θέματος.
17. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεση και λειτουργία στα πλαίσια των αρμοδιοτήτων
τους.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 22 Φεβρουαρίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. απόφ. 296
(3)
Έγκριση υπερωριακής απογευματινής εργασίας μονίμων υπαλλήλων του Δήμου Καρπάθου.
Ο ΔΗΜΑΡΧΟΣ ΚΑΡΠΑΘΟΥ
Έχοντας υπόψη:
1. Τις διατάξεις της παρ.  1 του άρθρου  58 του
ν. 3852/2010 (Α’ 87).
2. Τις διατάξεις του άρθρου  48 του ν.  3584/2007
(Α’ 143).
3. Τις διατάξεις του άρθρου  20 του ν.  4354/2015
(Α’ 176).
4. Τον αριθμό των υπηρετούντων υπαλλήλων στο
Δήμο.
5. Το υπ’ αρ. 3680/31-01-2024 έγγραφο του Αναπληρωτή Προϊστάμενου του Τμήματος Προϋπολογισμού,
Λογιστηρίου και Προμηθειών του Δήμου μας το οποίο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1462/04.03.2024
αναφέρει την ανάγκη καθιέρωσης υπερωριακής εργασίας πέντε (5) υπαλλήλων με αμοιβή κατά τις απογευμα-
τινές ώρες πέρα του κανονικού ωραρίου για την ομαλή
και απρόσκοπτη λειτουργία των διοικητικών υπηρεσιών
του Τμήματός του, τόσο από έλλειψη προσωπικού όσο
και από έκτακτες και κατεπείγουσες ανάγκες που δημιουργούνται κατά το έτος 2024.
6. Την υπ’ αρ. 3436/30-01-2024 σε ορθή επανάληψη
βεβαίωση από την Διευθύντρια Οικονομικών και Διοικητικών του Δήμου μας, για την ύπαρξη ανάλογης πίστω-
σης στον προϋπολογισμό του οικονομικού έτους 2024,
αποφασίζουμε:
Εγκρίνουμε την υπερωριακή απασχόληση πέραν
του υποχρεωτικού ωραρίου εργασίας, πέντε (5) υπαλλήλων του Δήμου, κατά το χρονικό διάστημα έως
31/12/2024, για 20 ώρες ανά υπάλληλο μηνιαίως, με
την προβλεπόμενη από το Νόμο αποζημίωση, για την
κάλυψη των προμνημονευόμενων υπηρεσιακών αναγκών του Δήμου.
Α/Α
ΕΙΔΙΚΟΤΗΤΑ
ΣΥΝΟΛΟ
ΩΡΩΝ ΑΝΑ
ΥΠΑΛΛΗΛΟ
ΚΑΙ
ΑΝΑ ΜΗΝΑ
Κ.Α.
ΔΕ
ΔιοικητικούΛογιστικού
τέσσερις (4)
10.6012.0001
Προσωπικού
Η/Υ ένας (1)
10.6012.0001
Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις
ανάγκες της Υπηρεσίας.
Υπεύθυνοι για την παρακολούθηση θα είναι ο Αναπληρωτής Προϊστάμενος του Τμήματος Προϋπολογι-
σμού, Λογιστηρίου και Προμηθειών και η Διεύθυνση
Οικονομικού και Διοικητικού, οι οποίοι θα επιβεβαιώνουν ενυπόγραφα την εκτέλεση υπερωριακής εργασίας
από κοινού.
Η βεβαίωση αυτή αποτελεί προϋπόθεση για την καταβολή της υπερωριακής αποζημίωσης.
Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις
ανάγκες της Υπηρεσίας.
Η δαπάνη για υπερωριακή αποζημίωση θα αντιμετωπισθεί από τους ΚΑ 10.6012.0001.
Η απόφαση αυτή να δημοσιευθεί στην Εφημερίδα της
Κυβερνήσεως.
Κάρπαθος, 22 Φεβρουαρίου 2024
Ο Δήμαρχος
ΜΙΧΑΗΛ ΦΕΛΛΟΥΖΗΣ
Αριθμ. 2663
(4)
Καθιέρωση υπερωριακής εργασίας, νυχτερινής,
Κυριακών και εξαιρέσιμων ημερών για το μόνιμο
προσωπικό και το προσωπικό με σχέση εργασίας
Ιδιωτικού Δικαίου Αορίστου Χρόνου και ορισμένου χρόνου για το έτος 2024.
Η ΔΗΜΑΡΧΟΣ ΛΗΜΝΟΥ
Έχοντας υπόψη:
1. Τις διατάξεις του άρθρου 58 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τις διατάξεις των άρθρων 36, 48 και 176 του Κώδικα Κατάστασης Δημοτικών και Κοινοτικών Υπαλλήλων
(ν. 3584/2007, Α’ 143).
3. Τις διατάξεις του άρθρου  41 του ν.  3979/2011,
(Α’ 138).
4. Τις διατάξεις της παρ.  Α.2 του άρθρου  20 του
ν. 4354/2015 «Διαχείριση των μη εξυπηρετούμενων
δανείων, μισθολογικές ρυθμίσεις και άλλες επείγουσες
διατάξεις εφαρμογής της συμφωνίας δημοσιονομικών
στόχων και διαρθρωτικών μεταρρυθμίσεων» (Α’ 176).
5. Την υπό στοιχεία 2/1015/ΔΕΠ/05-01-2016 εγκύκλιο
του Υπουργείου Οικονομικών με θέμα «Παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015 “Μισθολογικές ρυθμίσεις των υπαλλήλων
του Δημοσίου, των Οργανισμών Τοπικής Αυτοδιοίκησης (Ο.Τ.Α.) πρώτου και δεύτερου βαθμού, των Νομικών
Προσώπων Δημοσίου (Ν.Π.Δ.Δ.) και Ιδιωτικού Δικαίου
(Ν.Π.Ι.Δ.), καθώς και των Δ.Ε.Κ.Ο. του Κεφαλαίου Α’ του
ν. 3429/2005 (Α’ 314) και άλλες μισθολογικές διατάξεις”
(Α’ 176)».
6. Τις διατάξεις των άρθρων 79 παρ. 4 και 284 παρ. 2
του ν. 3463/2006 (Α’ 114).
7. Τον ισχύοντα Ο.Ε.Υ. του Δήμου Λήμνου που δημοσιεύθηκε στο Β’ 3499/2023.
8. Την υπ’ αρ. 357/04-01-2024 απόφαση της γραμματέως της Αποκεντρωμένης Διοίκησης Αιγαίου με θέμα
«Έλεγχος νομιμότητας της υπ’ αρ. 260/2023 απόφασης
του Δημοτικού Συμβουλίου του Δήμου Λήμνου που αφορά στη έγκριση Προϋπολογισμού και Ολοκληρωμένου
Προγράμματος Δράσης (Ο.Π.Δ.) του Δήμου Λήμνου για
το οικονομικό έτος 2024».
9. Την υπ’ αρ. 4361/08-02-2024 (Β’ 1093) απόφαση της
Γραμματέως της Αποκεντρωμένης Διοίκησης Αιγαίου,
αναφορικά με την καθιέρωση 24ωρης λειτουργίας καθώς και λειτουργίας Κυριακών και εξαιρέσιμων ημερών
των υπηρεσιών καθαριότητας, ύδρευσης, ηλεκτροφωτισμού και Πολιτικής Προστασίας του Δήμου Λήμνου
για το έτος 2024.
10. Το προσωπικό που υπηρετεί στο Δήμο.
11. Το γεγονός ότι απαιτείται πρόσθετη απασχόληση
προσωπικού του Δήμου, πέρα από τις ώρες υποχρεωτικής εργασίας, λαμβανομένης υπόψη και της γενικής
μείωσης του προσωπικού λόγω συνταξιοδοτήσεων και
του περιορισμού των προσλήψεων, για την κάλυψη των
παρακάτω αναγκών:
- Για την κάλυψη των αυξημένων αναγκών που προκύπτουν για την εύρυθμη λειτουργία της υπηρεσίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1462/04.03.2024
Καθαριότητας, όπου το υπηρετούν προσωπικό (ενόψει
και του περιορισμού των προσλήψεων) δεν μπορεί να
αντιμετωπίσει στο κανονικό του ωράριο τις ανάγκες αποκομιδής απορριμμάτων, σαρώματος των οδών, πλατειών
και κοινοχρήστων χώρων, τις ανάγκες του προγράμματος αποκομιδής ογκωδών αντικειμένων, καθαρισμού
εγκαταλελειμμένων οικοπέδων, χώρων όπου υλοποιήθηκαν εκδηλώσεις, περισυλλογής και αποκομιδής των
απορριμμάτων και πλύσης των κάδων.
- Για την άμεση αποκατάσταση έκτακτων διακοπών
και βλαβών του δικτύου ύδρευσης, για την αδιάκοπη
υδροδότηση των δημοτών καθώς και την αποκατάσταση
των βλαβών των δικτύων αποχέτευσης, για την πρόληψη
πρόκλησης ζημιών από εκροές λυμάτων και προστασία
της δημόσιας υγείας, καθώς το δίκτυο ύδρευσης - αποχέτευσης λειτουργούν καθ’ όλη τη διάρκεια του 24ώρου,
όλες τις ημέρες του χρόνου.
- για την αποκατάσταση των ηλεκτρολογικών βλαβών
στα αντλιοστάσια του Δήμου, ειδικά κατά τη θερινή περίοδο, για το συντονισμό των ηλεκτρολογικών συστη-
μάτων σε πολιτιστικές εκδηλώσεις, συναυλίες, επέτειοι,
αθλητικοί αγώνες, εκθέσεις κ.α., αλλά και για τη συντήρηση του ηλεκτροφωτισμού των οδών και των ηλεκτρομη-
χανολογικών εγκαταστάσεων των κοινόχρηστων χώρων,
του οδικού δικτύου, των Δημοτικών κτιρίων κ.λπ.
- Για την αντιμετώπιση των έκτακτων καιρικών φαινομένων (καύσωνας, παγετός, χιόνι, πλημμύρες), που
άπτονται στις αρμοδιότητες του γραφείου Πολιτικής
Προστασίας, όπως καθαρισμός κοινόχρηστων χώρων
του Δήμου, σε περίπτωση θεομηνιών ή άλλων έκτακτων
γεγονότων, με τη σύσταση κατάλληλου κατά περίπτωση
συνεργείου προκειμένου η υπηρεσία να μπορεί να ολοκληρώνει αποτελεσματικά το έργο της ακόμα και στις
περιπτώσεις έκτακτων γεγονότων που δεν μπορούν να
προβλεφθούν, αποφασίζουμε:
Καθιερώνουμε υπερωριακή απασχόληση για το έτος
2024, με αμοιβή, για το προσωπικό του Δήμου πέρα από
το κανονικό ωράριο, κατά τις νυχτερινές ώρες, Κυριακές
και Εξαιρέσιμες ημέρες για τους υπαλλήλους των τμημάτων καθαριότητας, ύδρευσης, ηλεκτροφωτισμού και
Πολιτικής Προστασίας για την αντιμετώπιση εποχικών,
έκτακτων ή επειγουσών υπηρεσιακών αναγκών, όπως
εξειδικεύονται παραπάνω, μέσα στα όρια που προβλέπουν οι διατάξεις της παρ. Α.2 του άρθρου 20 του
ν. 4354/2015, για το έτος 2024:
Ορίζουμε ότι:
Για την υπηρεσία Καθαριότητας
α) Ο αριθμός των υπαλλήλων που θα απασχοληθεί
υπερωριακά είναι πενήντα πέντε (55) εκ των οποίων
40 μόνιμοι, 15 με σχέση εργασίας Ιδιωτικού Δικαίου
Αορίστου χρόνου και 5 με σχέση εργασίας Ιδιωτικού
Δικαίου Ορισμένου Χρόνου.
β) Οι ώρες των Κυριακών, Εξαιρέσιμων και νυχτερινών υπερωριακής απασχόλησης, ανά εξάμηνο, είναι κατ’
ανώτατο όριο, εκατόν ογδόντα 180 ώρες ανά υπάλληλο,
(παρ. Α.2, άρθρο 20 του ν. 4354/2015).
Για τις υπηρεσίες Ύδρευσης, ηλεκτροφωτισμού και
Πολιτικής Προστασίας
α) Ο αριθμός των υπαλλήλων που θα απασχοληθεί
υπερωριακά είναι δεκαπέντε (15) μόνιμοι υπάλληλοι.
β) Οι ώρες των Κυριακών, Εξαιρέσιμων και νυχτερινών υπερωριακής απασχόλησης, ανά εξάμηνο, είναι κατ’
ανώτατο όριο, ενενήντα έξι (96) ώρες ανά υπάλληλο,
(παρ. Α.2, άρθρο 20 του ν. 4354/15).
Με απόφαση του Δημάρχου, θα βεβαιώνεται η υπερωριακή απασχόληση του ανωτέρω προσωπικού, ύστερα
από βεβαίωση του Προϊσταμένου της Υπηρεσίας.
Από τις διατάξεις της παρούσας απόφασης προκαλείται συνολική δαπάνη ύψους 81.300,00 € σε βάρος του
προϋπολογισμού οικονομικού έτους 2024 του Δήμου
Λήμνου, που θα βαρύνει τους εξής Κ.Α.: 20.6012.001
(15.000  €), 20.6022.001 (5.000,00  €), 25.6012.001
(18.000,00 €), 25.6022.001 (4.000,00 €), 30.6012.001
(19.000,00 €), 30.6022.001 (3.700,00 €), 35.6012.001
(7.500  €), 35.6022.001 (2.600,00  €), 15.6042.001
(1.500,00 €) και 35.6042.000 (5.000,00 €).
Η απόφαση αυτή να δημοσιευθεί στην Εφημερίδα της
Κυβερνήσεως.
Μύρινα, 23 Φεβρουαρίου 2024
Η Δήμαρχος
ΕΛΕΟΝΩΡΑ ΓΕΩΡΓΑ
Ι
Αριθμ. απόφ. 5
(5)
Μεταβίβαση αρμοδιοτήτων του Διοικητικού Συμβουλίου στην Εκτελεστική Επιτροπή και στον
Πρόεδρο βάσει της παρ. 2 του άρθρου 231 του
ν. 4555/2018.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΣΥΝΔΕΣΜΟΥ ΔΙΑΧΕΙΡΙΣΗΣ
ΣΤΕΡΕΩΝ ΑΠΟΒΛΗΤΩΝ Π.Ε. ΛΑΡΙΣΑΣ
Έχοντας υπόψη:
α) Τα άρθρα 231 και 233 του ν. 4555/2018,
β) την υπ’ αρ. 401/12-02-2024 εισήγηση του Προέδρου
του Διοικητικού Συμβουλίου,
γ) το γεγονός ότι από την παρούσα απόφαση δεν
προκαλείται δαπάνη στον κρατικό προϋπολογισμό,
αποφασιζει:
Α) Μεταβιβάζει στην Εκτελεστική Επιτροπή τις κάτωθι
αρμοδιότητες του:
1. Να συντάσσει και να εισηγείται το σχέδιο του προϋπολογισμού και να ελέγχει την πρόοδο υλοποίησής του.
Να έχει την ευθύνη για την πιστή εκτέλεση του προϋπολογισμού και υποβάλλει ανά τρίμηνο έκθεση προς
το διοικητικό συμβούλιο, στην οποία να παρουσιάζεται
η κατάσταση των εσόδων και εξόδων του Συνδέσμου.
2. Να εγκρίνει τον απολογισμό του Συνδέσμου.
3. Να εισηγείται στο διοικητικό συμβούλιο το πολυετές σχέδιο αξιοποίησης της ακίνητης περιουσίας του
Συνδέσμου και να έχει την ευθύνη και την αποφασιστική
αρμοδιότητα για την υλοποίησή του.
4. Να αποφασίζει για την κατάρτιση των όρων, τη σύνταξη των διακηρύξεων, τη διεξαγωγή και κατακύρωση
κάθε μορφής δημοπρασιών και διαγωνισμών, συμπεριλαμβανομένων και αυτών που αφορούν σε έργα, μελέ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1462/04.03.2024
τες, προμήθειες και υπηρεσίες, καθώς και τη συγκρότηση
των ειδικών επιτροπών διεξαγωγής και αξιολόγησης από
μέλη της ή ειδικούς επιστήμονες, υπαλλήλους του Συνδέσμου ή δημόσιους υπαλλήλους.
5. Να ασκεί καθήκοντα αναθέτουσας αρχής κατά το
στάδιο που προηγείται της σύναψης των συμβάσεων
έργων, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων της
απευθείας ανάθεσης, που μεταβιβάζονται στον Πρόεδρο και αποφασίζει για την έγκριση και παραλαβή των
πάσης φύσεως μελετών του Συνδέσμου, σύμφωνα με
το άρθρο 189 του ν. 4412/2016. Ειδικά για τις συμβάσεις
που υλοποιούνται με σύμπραξη δημοσίου και ιδιωτικού
τομέα του ν. 3389/2005 (Α’ 232) ασκεί τα καθήκοντα αναθέτουσας αρχής και κατά το στάδιο εκτέλεσης αυτών
και αποφασίζει για την τροποποίηση του φυσικού ή/
και οικονομικού αντικειμένου τους, κατά τους όρους της
σύμβασης σύμπραξης και της, κατά περίπτωση, εφαρμοζόμενης νομοθεσίας.
6. Να αποφασίζει για την υποβολή προτάσεων εκ μέρους του Συνδέσμου για τη χρηματοδότηση ή επιχορή-
γηση δράσεων, προγραμμάτων και αντίστοιχων έργων
από εθνικούς πόρους, πόρους της Ευρωπαϊκής Ένωσης ή
οποιουδήποτε άλλου φορέα και αποφασίζει, όπου απαιτείται, για την αποδοχή χρηματοδότησης ή επιδότησης
ή επιχορήγησης πράξεων που εντάσσονται στα πάσης
φύσεως αναπτυξιακά προγράμματα ή προγράμματα
επιχορήγησης.
7. Να αποφασίζει για τη μετακίνηση και την έγκριση
της αποζημίωσης των δαπανών μετακίνησης του προέδρου, του αντιπροέδρου και των μελών του Διοικητι-
κού Συμβουλίου, εκτός της έδρας του Συνδέσμου για
εκτέλεση υπηρεσίας. Σε κατεπείγουσες περιπτώσεις
επιτρέπεται να μετακινηθεί εκτός έδρας ο πρόεδρος,
ο αντιπρόεδρος ή μέλος του διοικητικού συμβουλίου
χωρίς προηγούμενη απόφαση της εκτελεστικής επιτροπής. Στις περιπτώσεις αυτές, η επιτροπή αποφασίζει στην
αμέσως επόμενη συνεδρίασή της, αν η μετακίνηση ήταν
επιβεβλημένη ή όχι.
8. Να αξιολογεί και μελετά την ανάγκη σύναψης δανείων με χρηματοπιστωτικά ιδρύματα, διαπραγματεύ-
εται με αυτά τον καθορισμό των όρων δανειοδότησης
και υποβάλλει σχετική εισήγηση προς το δημοτικό
συμβούλιο.
9. Να εισηγείται στο Διοικητικό Συμβούλιο τα σχέδια
κανονιστικών αποφάσεων του Συνδέσμου, να αξιολογεί
την υλοποίησή τους και εισηγείται τροποποιήσεις, όπου
απαιτούνται. Οι κανονιστικές αποφάσεις αξιολογούνται
υποχρεωτικά από την Εκτελεστική Επιτροπή κάθε δύο
(2) χρόνια, από την έναρξη ισχύος τους.
10. Να αποφασίζει την αποδοχή των πάσης φύσεως
μελετών που αφορούν σε έργα και παροχές τεχνικών και
λοιπών συναφών επιστημονικών υπηρεσιών, οι οποίες
συντάσσονται από την τεχνική υπηρεσία του Συνδέσμου
ή την τεχνική υπηρεσία του Δήμου Λαρισαίων στο πλαίσιο σχετικής συναφθείσας προγραμματικής σύμβασης.
11. Να αποφασίζει για την εξειδίκευση πιστώσεων,
όπου απαιτείται.
12. Να αποφασίζει για το άνοιγμα πάσης φύσεως
λογαριασμών του Συνδέσμου σε χρηματοπιστωτικά
ιδρύματα.
13. Να συγκεντρώνει και αξιολογεί τις προτάσεις των
υπηρεσιών του Συνδέσμου στο πλαίσιο της προετοιμασίας για την κατάρτιση του προϋπολογισμού και ειση-
γείται το προσχέδιο του προϋπολογισμού και το ετήσιο
πρόγραμμα δράσης.
14. Να εισηγείται στο διοικητικό συμβούλιο τα σχέδια:
i) Οργανισμού Εσωτερικής Υπηρεσίας, ii) Κανονισμού
μέτρησης και αξιολόγησης της απόδοσης των υπηρεσιών του Συνδέσμου κατά την ισχύουσα νομοθεσία.
15. Να εισηγείται στο διοικητικό συμβούλιο το σχέδιο τιμολογιακής πολιτικής προς τους δήμους μέλη του
ΦΟΔΣΑ.
16. Να υποβάλλει αιτήματα πρόσληψης του πάσης φύσεως προσωπικού, συμπεριλαμβανομένων των δικηγό-
ρων και νομικών συμβούλων με σχέση έμμισθης εντολής
και των συμβασιούχων μίσθωσης έργου, σύμφωνα με
τις κείμενες διατάξεις, καθώς και για την αναγκαιότητα
πρόσληψης του προσωπικού.
17. Να αποφασίζει για α) την τροποποίηση του φυσικού ή οικονομικού αντικειμένου συμβάσεων, σύμφωνα
με την εφαρμοζόμενη σε κάθε περίπτωση νομοθεσία,
και την έγκριση του πρωτοκόλλου παραλαβής με αιτιολογημένη απόφασή της, β) την έγκριση των όρων και τη
σύναψη κάθε είδους προγραμματικών συμβάσεων και
συμβάσεων του ’άρθρου 12 του ν. 4412/2016 (Α’ 147),
δ) την επιστροφή από τον Σύνδεσμο αχρεωστήτως καταβληθέντων ποσών, ε) τη σύναψη χρηματοδοτικών
μισθώσεων (leasing) μηχανολογικού εξοπλισμού και
οχημάτων του Συνδέσμου.
18. Να εξετάζει αιτήματα και να χορηγεί σε ιδιώτες τις
άδειες αποδοχής διαχείρισης μη επικίνδυνων στερεών
αποβλήτων.
Β) Μεταβιβάζει στον Πρόεδρο του Διοικητικού Συμβουλίου τις κάτωθι αρμοδιότητές του:
1. Να αποφασίζει για την έγκριση των δαπανών και τη
διάθεση όλων των εγγεγραμμένων στον προϋπολογισμό
πιστώσεων, συμπεριλαμβανομένων των πιστώσεων που
εγγράφονται σε αυτόν με αναμόρφωση, με την έκδοση
της σχετικής απόφασης ανάληψης υποχρέωσης. Για την
άσκηση της αρμοδιότητας αυτής δεν απαιτείται προηγούμενη απόφαση συλλογικού οργάνου, εκτός αν αυτή
είναι απαραίτητη, προκειμένου να επιτευχθεί η απαιτούμενη εξειδίκευση της πίστωσης.
2. Να αποφασίζει για την απευθείας ανάθεση δημοσίων συμβάσεων (προμηθειών, υπηρεσιών και έργων) του
ν. 4412/2016 του Συνδέσμου.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 22 Φεβρουαρίου 2024
Ο Πρόεδρος
ΑΘΑΝΑΣΙΟΣ ΜΑΜΑΚΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1462/04.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201462.pdf | Tokens: 33161]